贈徐鼎臣常侍
作者：印粲
朝代：唐

paragraphs: 不將才業暫時誇，人仰聲名遍海涯。
月滿朝衣聽禁漏，更闌分直掃宮花。
諫書未上先焚稾，御筆曾傳立草麻。
見說下朝無一事，小池栽葦學僧家。
（見《江南餘載》卷下。
）（〖1〗《江南餘載》畧謂：徐鉉爲人忠厚，不以位貌驕人。
有印粲者獻詩曰〖詩不重錄〗云云。
望按：徐鉉有《印秀才至舒州見尋別後寄詩依韻和》及「和印先輩及第後獻座主朱舍人郊居之作」，則印粲於時已擢進士第矣。
又按《歷代吟譜》錄印粲詩二句：「見說下朝無一事，小池栽葦學僧家。
」標其題曰《贈徐鼎臣常侍》，蓋此詩之末二句也。
）。